ดิอาจิโอฯจ่าย1.5พันล. นำเข้าแบล็คเลี่ยงภาษี
อธิบดีกรมศุลฯ แจง ดิอาจิโอฯ จ่ายค่าปรับ 1,500 ล้าน ปัดเจ้าหน้าที่รับสินบน
19 ส.ค. 2554

อธิบดีกรมศุลฯ แจง ดิอาจิโอฯ จ่ายค่าปรับ 1,500 ล้าน ปัดเจ้าหน้าที่รับสินบน
นายประสงค์ พูนธเนศ อธิบดีกรมศุลกากร เปิดเผยถึงกรณีที่คณะกรรมการกำกับหลักทรัพย์และตลาดหลักทรัพย์ของสหรัฐ (เอสอีซี) ออกมาระบุว่า บริษัท ดิอาจิโอ พีแอลซี ผู้ผลิตสุรารายใหญ่ที่สุดของโลก ได้จ่ายสินบนกว่า 80 ล้านบาท เพื่อให้ได้ประโยชน์ด้านภาษีและการขายสุรายี่ห้อจอห์นนี่ วอล์กเกอร์ และยี่ห้ออื่นๆ ให้แก่เจ้าหน้าที่รัฐหลายประเทศในเอเชีย รวมถึงไทยระหว่างปี 25462552 นั้น เรื่องดังกล่าวเป็นเรื่องในอดีต จึงขอตรวจสอบในรายละเอียดข้อเท็จจริงก่อน หากใครมีข้อมูลก็ขอให้ส่งมาจะได้ตรวจสอบ
อย่างไรก็ดี ในคดีการสำแดงราคาเหล้าต่ำกว่าความเป็นจริงเพื่อหลีกเลี่ยงภาษีที่ถูกจับกุมตั้งแต่ปี 2546 ซึ่งเป็นคดีที่อยู่ในการดูแลของกรมสอบสวนคดีพิเศษ (ดีเอสไอ) นั้น ล่าสุดบริษัท ดิอาจิโอ โมเอ็ท เฮนเนสซี่ (ประเทศไทย) ซึ่งเป็นบริษัทลูกของดิอาจิโอ พีแอลซี ได้ยอมระงับคดีเลี่ยงภาษีและยอมจ่ายภาษีเต็มจำนวน พร้อมค่าปรับกว่า 1,500 ล้านบาทแล้ว
แหล่งข่าวจากผู้บริหารระดับสูงกรมสรรพสามิต เปิดเผยว่า ได้ตรวจสอบแล้ว กรณีนี้ไม่เกี่ยวข้องกับกรมสรรพสามิตแต่อย่างใด แต่เกี่ยวข้องกับกรมศุลกากร ที่ผู้ประกอบการมีการเลี่ยงอากรขาเข้า
ก่อนหน้านี้ช่วงเดือน ธ.ค. 2553 ดีเอสไอมีหนังสือแจ้งไปยังกรมศุลกากรว่า ดิอาจิโอฯ ผู้ต้องหาในคดีพิเศษที่ 72/2550 ได้มีหนังสือขอทำความตกลงระงับคดีเลี่ยงภาษี 1,500 ล้านบาท แต่กรมศุลกากรมีหนังสือแจ้งกลับไปว่า คณะกรรมการพิจารณาเปรียบเทียบปรับได้มีมติให้บริษัท ดิอาจิโอฯ ต้องจ่ายค่าปรับ 2 เท่าของภาษีที่จ่ายไม่ครบ คิดเป็นวงเงิน 3,000 ล้านบาท ซึ่งเป็นโทษสูงสุด 
ทั้งนี้ คดีดังกล่าวเกิดขึ้นในปี 2546 โดยตำรวจกองปราบปรามได้เข้าตรวจค้นและอายัดเหล้า แบล็คเลเบิ้ล เรดเลเบิ้ล ขนาด 1 ลิตร 4.5 หมื่นลัง เพราะพบว่ามีการทำความผิดสำแดงรายการเท็จเพื่อเลี่ยงภาษีการนำเข้าสุราจากต่างประเทศในช่วงปี 2545-2548 ต่อมาคณะกรรมการคดีพิเศษมีมติให้รับเป็นคดีพิเศษ m